Document ID: 32010R0565
Publication Date: 2010-06-29

Content:
32010R0565
L 163/2
SLUŽBENI LIST EUROPSKE UNIJE
29.06.2010.
UREDBA VIJEĆA (EU) br. 565/2010
od 29. lipnja 2010.
o izmjeni Uredbe (EU) br. 7/2010 o otvaranju i predviđanju upravljanja autonomnim carinskim kvotama Unije za određene poljoprivredne i industrijske proizvode
VIJEĆE EUROPSKE UNIJE,
uzimajući u obzir Ugovor o funkcioniranju Europske unije, a posebno njegov članak 31.,
uzimajući u obzir prijedlog Europske komisije,
budući da:
(1)
U svrhu osiguravanja dostatne i neprekinute isporuke određene robe koja se nedostatno proizvodi u Uniji te izbjegavanja svakog ometanja tržišta za određene poljoprivredne i industrijske proizvode, Uredbom (EU) br. 7/2010 (1) otvorene su autonomne carinske kvote. Proizvodi u okviru tih carinskih kvota mogu se uvoziti po sniženoj ili nultoj stopi carine. Iz istih je razloga potrebno, s učinkom od 1. srpnja 2010., za određene proizvode otvoriti nove carinske kvote po nultoj stopi carine za odgovarajuće količine.
(2)
Količine kvota za autonomne carinske kvote Unije pod rednim brojevima 09.2814, 09.2816 i 09.2807 nedostatne su da bi udovoljile potrebama industrije Unije. Slijedom toga, navedene količine kvota treba povećati.
(3)
Opis proizvoda za autonomnu carinsku kvotu Unije pod rednim br. 09.2907 treba revidirati.
(4)
Uredbu (EU) br. 7/2010 treba stoga na odgovarajući način izmijeniti.
(5)
Obzirom da carinske kvote predviđene ovom Uredbom trebaju proizvesti učinke od 1. srpnja 2010., ova se Uredba treba primjenjivati od istog datuma i odmah stupiti na snagu.
DONIJELO JE OVU UREDBU:
Članak 1.
Prilog Uredbi (EU) br. 7/2010 mijenja se kako slijedi:
1.
dodaju se reci iz Priloga I. ovoj Uredbi;
2.
reci za carinske kvote pod rednim br. 09.2814, 09.2907, 09.2816 i 09.2807 zamjenjuju se recima iz Priloga II. ovoj Uredbi.
Članak 2.
Ova Uredba stupa na snagu na dan objave u Službenom listu Europske unije.
Primjenjuje se od 1. srpnja 2010.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Luxembourgu 29. lipnja 2010.

EuroVoc Classification:
Level 1 (Primary): 100147
100160
100156
Level 2 (Secondary): 100250
100193
100192
100268
Level 3 (Tertiary): 614
2519
2720
2734
All Tags: 161
2734
2758
3191
932